Държавен вестник, бр. 42, 2012 г., стр. 37

БРОЙ  42	
Д Ъ Р Ж А В Е Н  В Е С Т Н И К 	
СТР.  37  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ВЪНШНИТЕ РАБОТИ
ПРОГРАМА
за сътрудничество в областта на културата, 
науката и образованието  между правителство­
то на Република България и правителството 
на Арабска република Египет за периода 
2012 – 2014 г.
(Одобрена с Решение № 396 от 6 юни 2011 г. на 
Министерския съвет. В сила от 16 май 2012 г.)
Правителството на Република България и 
правителството на Арабска република Египет 
(наричани по-долу „страните“), 
Водени от желанието за укрепване и за­
дълбочаване на културното и научното си 
сътрудничество,
И в изпълнение на Спогодбата за сътруд­
ничество в областта на културата и науката 
между правителството на Република Бълга­
рия и правителството на Арабска република 
Египет, подписана в Кайро на 15 март 1998 г.,
се споразумяха за следното:
Раздел първи
Наука и образование
Член 1
Страните ще подпомагат поддържането 
на преки контакти и развитието на сътруд­
ничеството между министерствата, в чиято 
компетентност са въпросите, свързани с об­
разованието, науката и технологиите. 
Страните ще насърчават преките контакти 
между Българската академия на науките и 
египетската Академия за научни изследвания 
и технологии на базата на Протокола за съ­
трудничество, подписан между двете академии.
Страните ще насърчават преките контакти 
между българските и египетските научноиз­
следователски институти и висши училища, 
и особено тези, свързани със съвместни на­
учни проекти, и реализирането на съвместна 
научноизследователска дейност. 
Член 2
Страните ще си обменят информация и 
ще си разменят покани за участие в между­
народни научни прояви, като международни 
конференции, симпозиуми и др., организирани 
на техните територии.
Член 3
Страните ще насърчават според възмож­
ностите си подготовката на научни кадри на 
разменни начала. 
Член 4
Страните ще насърчават разширяването на 
прякото сътрудничество между българските 
и египетските висши училища, включително 
обмена на информация и опит при изготвя­
нето на образователни програми на базата 
на съвместни споразумения. 
Член 5
Страните ще си обменят информация за 
процедурите и националното законодателство 
в областта на признаването на висше обра­
зование, придобито в чуждестранни висши 
училища. 
Член 6
Страните ще обменят ежегодно двама 
преподаватели от висшите училища и уни­
верситетите за период 7 дни с цел изнасяне 
на лекции и обмен на професионален опит.
Член 7
Страните ще разменят, в рамките на пе­
риода на валидност на тази програма, една 
делегация в областта на висшето образование 
за период 5 дни за изнасяне на лекции и по­
стигане на образователен обмен.
Член 8
Страните ежегодно ще обменят: 
– една стипендия за придобиване на бака­
лавърска или магистърска степен или една 
9-месечна стипендия за научни изследвания 
и специализация;
– една стипендия за придобиване на обра­
зователна и научна степен „доктор“.
Стипендиите включват обучение по езика 
на приемащата страна за срок една акаде­
мична година.
Член 9
Страните ще приемат без заплащане на 
такса за обучение в средните и висшите 
училища (с изключение на висшите училища 
в областта на медицината и изкуствата) де­
цата на служителите в дипломатическите и 
консулските представителства в съответната 
страна до изтичане на мандата на родителите 
им. Същите могат да се обучават само в една 
образователно-квалификационна степен без 
право на стипендия и без да ползват студент­
ско общежитие.
Член 10
Страните ще поощряват обмяната на опит 
в областта на общото и професионалното 
образование и обучение, информационните 
системи и образователните технологии. 
Член 11
Страните ще поощряват обмена на програ­
ми за професионално образование и обучение 
за взаимно запознаване с образователните 
системи на всяка от двете държави.